Representant for enslig mindreårig asylsøker

Representant (tidligere kalt verge) for enslig mindreårig asylsøker er i det norske regelverket en betegnelse på en voksen person som oppnevnes av myndighetene for å ivareta en mindreårig asylsøkers rettigheter i Norge, både juridisk og økonomisk. Det er kun enslige mindreårige som søker i Norge som får tildelt representant. Representanten skal ivareta barnets interesser, og være en støtte for asylsøkeren. Representanten har på ingen måte ansvar for barnet i hjemmet, da alt av omsorg for barnet ivaretas av asylmottaket.

For å bli representant må man selv ha nådd myndighetsalderen, ha gode norskkunnskaper både muntlig og skriftlig, samt være orientert i det offentlige systemet. Kandidaten blir vurdert av en offentlig ansatt rådgiver, og om man tilfredsstiller kravene vil man få opplæring.

 Representantens oppgaver 
Oppgavene kan deles inn i ulike faser:

 I transittfasen må representanten være til stede både under ankomstsamtalen, asylintervjuet og besøke den mindreårige minimum to ganger. Representanten honoreres med kr 8 000 for denne perioden.
 Ventefasen inntrer etter asylintervjuet. I denne fasen blir representanten honorert med godtgjørelse på kr 850 per måned og kr 100 til utgiftsdekning.
 Vergefasen inntrer fra Utlendingsdirektoratet treffer vedtak som gir grunnlag for permament oppholdstillatelse. Vergefasen blir som hovedregel honorert med kr 10 000, pluss kr 1 000 i utgiftdekning per kalenderår.

 Referanser 

Kategori:Politiske ord og uttrykk